Spiritus absinthii
Vide etiam paginam fere homonymam: Vinum absinthites. Spiritus absinthii (Francogallice Absinthe, aliis linguis similiter) est potio fortis, absinthio continens, in Francia olim usitatissima. Fama est absinthium a quodam medico ordinario (Francogallice ordinaire) in Helvetia inventum esse anno 1792. Absinthium ordinarium fuit remedium quod herbas absinthium, anisum, et foeniculum continebat. Remedium militi cuidam nomine Dubied venditum est, qui id genero suo, Henrico Ludovico Pernod dedit, qui autem absinthii potionem in Francia celeberrimam confecit. Circa finem saeculi undevicensimi, rumor coepit quod absinthium toxicum esset. Per experimentum controversum, physici postulaverunt absinthium dementiae furorisque causam esse. Ab Ioanne Lanfray quodam Helvetico ex absinthio aliisque potionibus ebrio tota familia necata, confectio spiritus absinthii interdictus est. In Francia, ubi crebrius usitabatur, hic spiritus die 16 Martii 1915 decreto praefecturali interdictus est: decretum usque in annum 2011 valuit. Alfredus de Musset potionem musam viridem nuncupavit, quae furiam absentem averteret et novam permotionem apportaret. Quo nomine scriptores etiam hodie utuntur.